ЈАВНО ПРЕДУЗЕЋЕ „ЕЛЕКТРОПРИВРЕДА СРБИЈЕ“ БЕОГРАД

ЕЛЕКТРОПРИВРЕДА СРБИЈЕ ЈП БЕОГРАД-ОГРАНАК ТЕНТ

Улица: Богољуба Урошевића- Црног број 44.

Место:Обреновац

Број: 105-Е.03.01-339939/11-2017

01.09.2017.

 *(место и датум)*

На основу члана 54. и 63. Закона о јавним набавкама („Службeни глaсник РС", бр. 124/12, 14/15 и 68/15), Комисија за јавну набавку број 3000/0343/2017 (105/2017), за набавку добара „Делови зa турбoaгрeгaт ЛMЗ TEНT A“, на захтев заинтересованог лица, даје

ДОДАТНЕ ИНФОРМАЦИЈЕ ИЛИ ПОЈАШЊЕЊА

У ВЕЗИ СА ПРИПРЕМАЊЕМ ПОНУДЕ

**Бр. 2.**

Пет и више дана пре истека рока предвиђеног за подношење понуда, заинтересовано лице је у писаном облику од наручиоца тражило додатне информације односно појашњења а Наручилац у року од три дана од дана пријема захтева објављује на Порталу јавних набавки и интернет страници Наручиоца,следеће информације, односно појашњења:

**ПИТАЊЕ 1**:

Молимо да се услов из тачке 3.3 тендерске документације – „достава склопних и свих других цртежа делова наведених у списку“ изостави, зато што произвођач не даје ту документацију, због тога што је евидентирано више случајева израде резервних делова других фирми на основу њихове документације, што се сматра злоупотребом њихове конструкционе документације – интелектуалне својине.

**ОДГОВОР 1:**

Наручилац остаје при захтеву да се уз понуду доставе склопни и сви други цртежи делова наведених у списку. Није неопходно да се доставе детаљни радионички цртежи на основу којих се делови израђују, већ је довољно да на цртежима буду приказане основне димензије делова и склопова, што не угрожава права интелектуалне својине произвођача.

**ПИТAЊE 2:**

Према унутрашњој политици контроле квалитета произвођача планови контроле су посебни документи, који се разрађују за крупне склопове и детаље (турбине, роторе, дијафрагме, усмерне апарате итд.). Контролу квалитета израде резервних делова врши Дирекција квалитета у процесу њихове израде. Свака операција се евидентира у унутрашњим журналима.После завршетка израде издаје се Сертификат о квалитету, који потврђује да су резервни делови израђени према стандардима предузећа и захтевима конструкционе документације. С обзиром да резервни делови из предметног тендера не улазе у више наведене склопове и делове, произвођач на исте не разрађује посебне планове контроле, па молимо да се и тај услов искључи из захтева тендерске документације.

**ОДГОВОР 2:**

Наручилац остаје при захтеву из КД да се уз понуду достави Предлог плана контроле квалитета са којим наручилац треба да се сагласи. План контроле квалитета треба да буде усаглашен са наручиоцем пре потписивања уговора.

**ПИТAЊE 3:**

У тендерској документацији је наведено да рок испоруке не може бити дужи од 90 дана од закључења уговора. С обзиром да су код произвођача оригиналних резервних делова у току гдишњи одмори и редовно одржавање производних погона, молимо Вас да наведни рок испоруке продужите на 120 дана.

**ОДГОВОР 3:**

Наручилац је сагласан да се рок испоруке продужи на 100 дана.

**ПИТAЊE 4:**

У тендерској документацији страна 14 тачка 4.2 додатни услови за учешће у поступку јавне набавке потребно је доставити референц листу понуђача.

Да ли је могуће прихватити и референц листу произвођача?

**ОДГОВОР 4:**

Наручилац остаје при захтеву из тачкe 4.2 додатни услови за учешће у поступку јавне набавке конкурсне документације у делу пословног капацитета.

У складу са наведеним појашњењима Комисија ће израдити измене и допуне конкурсне документације и исте објавити на Порталу јавних набавки и интернет страници Наручиоца.

 КОМИСИЈА